
I denne øvingen skal vi studere effekten av at en bedrift etablerer seg i et monopolmarked slik at det dannes et duopol. For at poengene skal komme fram uten for mye jobb, tar vi utgangs​punkt i lineær etterspørsel og lineære kostnader. Markedsetterspørselen tenker vi oss er gitt ved Q = 300 – P, der Q er mengden som etterspørres og P er prisen pr enhet. Totalkostnaden til det etablerte monopolet, og også for den bedriften som etter hvert etablerer seg er gitt ved TC = 60Q + F, der Q er mengden og F er en fast kostnad som vi vil diskutere helt til slutt.

1. Monopoltilpasning

Betrakt situasjonen før nyetablering slik at det altså er et monopolmarked, og se bort fra de faste kostnadene.

a. Optimal tilpasning: Hva blir optimal mengde, pris og overskudd?

b. Etterspørselselastisitet: Finn to uttrykk for etterspørselselastisiteten – ett som funksjon av mengde, og ett som funksjon av pris! Hva blir etterspørselselastisiteten ved optimal tilpas​ning?

c. Samfunnsøkonomisk overskudd: Hvor stort blir det samfunnsøkonomiske overskuddet knyt​tet monopolet?

2. Cournot-tilpasning

En ny bedrift etablerer seg i markedet slik at det blir et duopolmarked. Anta at tilpasningen blir i tråd med Cournot-modellen. Den nye bedriften har samme kostnader som det opprin​ne​lige monopolet. Se fremdeles bort fra faste kostnader.

a. Tilpasning i likevekt: Hva blir mengde, pris og overskudd for de to bedriftene?

b. Etterspørselselastisitet: Hva blir etterspørselselastisiteten nå på markedsnivå? Hvilken etter​spørselselastisitet ser hver av bedriftene?

c. Samfunnsøkonomisk overskudd: Hvor stort blir det samfunnsøkonomiske overskuddet knyt​tet monopolet?

3. Samfunnsøkonomisk lønnsomhet

Når vi ser bort fra faste kostnader er etableringen samfunnsøkonomisk lønnsom. Men hvem er det som får gevinsten og er det noen som taper? Når vi tar hensyn til at etableringen innebærer ekstra kostnader – de faste kostnadene til den nye bedriften – er det ikke sikkert at den er samfunnsøkonomisk lønnsom likevel. Disse problemstillingene skal vi nå belyse.

a. Samfunnsøkonomisk regnskap: Se bort i fra faste kostnader. Beregn den samfunns​øko​no​miske gevinsten ved å gå fra monopol til duopol og fordel den på det opprinnelige mono​polet, den nye bedriften og konsumentene!

b. Grense for faste kostnader: Hvis de faste kostnadene var store nok, ville ikke den nye be​driften ha etablert seg. Hvor store kan de faste kostnadene maksimalt være for at det frem​deles skal være lønnsomt å etablere seg! 

c. Samfunnsøkonomisk lønnsomhet med maksimale faste kostnader: Gitt at de faste kostnad​ene er så høye at det så vidt er lønnsomt for den nye bedriften å etablere seg, hva er effekt​en på samfunnsøkonomisk overskudd av etableringen?


